Philip J. Klass

Philip Julian Klass (8. marraskuuta 1919 – 9. elokuuta 2005) oli ufoskeptikkona tunnettu yhdysvaltalainen sähköinsinööri ja lehtimies. Klassin mielestä kaikki ufot voitiin selittää jollakin luonnollisella, ulkoisella tai psyykkisellä ilmiöllä.

Häntä pidettiin ufoskeptikoiden parissa muun muassa ufologian ”Sherlock Holmesina”. Ufologien mielestä Klassin väitteet olivat monesti valetieteellisiä ja sisälsivät epämääräistä spekulointia. Klass lienee ollut professori Donald Menzelin kuoltua 1976 johtava ufojen vastustaja, ”debunker”.

Suurimman osan urastaan Klass vietti Washingtonissa toimien Aviation Week & Space Technology -lehden vanhempana toimittajana, erikoisalanaan avioniikka, minkä termin (Klass johti sen sanoista aviation ja electronics) keksijänä häntä myös pidetään.

 Klassin pallosalamateoria ufojen selittäjänä 

Klass valmistui sähköinsinööriksi Iowan valtionyliopistosta vuonna 1941. Ufot alkoivat kiinnostaa häntä vuonna 1966. Klassin vuonna 1968 ilmestynyt teos Ufos Explained sisältää väitteen, jonka mukaan suuri osa ufoista selittyy pallosalaman tyyppisillä plasmamuodostumilla, joita voi syntyä esimerkiksi korkeajännitejohdoissa koronapurkauksissa. Klass esitti teoriansa 1966–1967 Aviation Week -lehdessä.

Klass ei osannut kuvata tarkasti suurten, pitkäikäisten plasmamuodostumien syntyä, ja hänen teoriansa lepää tieteellisesti ottaen erittäin löyhällä pohjalla. Kiistanalaisen pallosalaman eliniän väitetään olevan huomattavasti alle viisi minuuttia ja se on tyypillistä ufoa pienempi, joten ufojen esiintyminen ei näytä olevan riippuvainen koronapurkauksista.Rehn 1970 Myöhemmin Klass luopuikin teoriastaan.

Ennen Klassia pallosalamateoriansa esitti myös professori Carl Benedicks.

 Klassin veto ufologeja vastaan 

Klass paljasti trikkikuvaksi muun muassa amerikkalaisen nuoren harrastelijatähtitieteilijän James Luccin ottaman ufokuvan. Kuva näyttää kuulta, jonka vieressä oleva lentävä lautanen olisi jättänyt vanan, mutta se onkin yöllä kuvattu tassi, jota pitelevästä kädestä osa näkyy utuisena.

Vuonna 1966 Klass tarjosi ufologeille 10 000 dollarin vetoa siitä, etteivät ufologit pysty hankkimaan Maan ulkopuolista vierailijaa televisioon. Vuonna 1974 vedon voittoon kelpuuttaviksi tekijöiksi lisättiin maan ulkopuolinen avaruusalus tai sen suuri osa, ja myös Kansallisen tiedeakatemian ilmoitus muusta pitävästä todisteesta Maan ulkopuolelta tulleista vierailijoista. Klass hyökkäsi voimakkaasti myöhemmin itsemurhaan päätynyttä ufomyönteistä fyysikko James E. McDonaldia vastaan. Veto pysyi voimassa 39 vuoden ajan aina Klassin kuolemaan asti.

 Klass ja Hendryn ufotutkimus 

1970-luvulla Klass kehui ufologi Allan Hendryn suorittamaa ufotutkimusta The UFO Handbook, jossa Hendry tunnisti noin 90 prosenttia tapauksista joksikin muuksi kuin ufoiksi. Hendry puolestaan arvosteli Klassin toimintatapoja, joiden hän väitti perustuvan todistusaineiston piilotteluun ja vääristelyyn, epätieteelliseen perusteluun, ad hominem -hyökkäyksiin, lokakampanjoihin, henkilökohtaisiin hyökkäyksiin, tieteelliseen "bait and switch" -petostaktiikkaan ja kieltäytymisiin arvioimasta todistusaineistoa, joka oli ristiriidassa hänen ennakkokäsityksiensä kanssa. Myös ydinfyysikko ja ufotutkija Stanton Friedman kärhämöi usein Klassin kanssa.

Vastakohtana kirjoittaja Michael Sokolove kirjoitti artikkelissaan "The Debunkers", että Klass oli vakaa järjen ääni, joka pyrki osoittamaan, että tilapäinen kyvyttömyys pystyä kuvaamaan kokonaisuutta ei pitäisi johtaa villiin spekulointiin. Sokoloven mukaan Klassin kohteena oli, kuten kaikilla ufo-myyttien murskaajilla, ne jotka pyrkivät tekemään yksittäisistä selittämättömistä tapahtumista viihdeteollisuutta, eikä yksittäiset ihmiset, jotka uskoivat nähneensä tai kokeneensa jonkin paranormaalin ilmiön.

 Klassin ufologisia periaatteita 

Philip Klassin mielestä uforaporteista voidaan johtaa ufologisia periaatteita, joiden mukaan havaitsijat tekevät helposti monin osin virheellisiä arvioita havainnoistaan, joidenkin yksityskohtien ollessa liian tarkkoja kokonaisuuteen nähden. Tietoisuus ufoista luo tavanomaisesta kohteesta helposti ufon, ja kohteen kokoa, etäisyyttä ja niin edelleen on vaikea arvioida.Kuure et al. 1993, s. 65–

Klass muotoili vuonna 1983 testamentikseen lauseen, jonka mukaan ”ufoista ei voida koskaan tietää sen enempää kuin nyt”.

Klassin kirjoittamia kirjoja ja artikkeleita
Kirjoja:

 UFOs — Identified, 1968, Random House, 
 Secret Sentries in Space, 1971, Random House,  LCCN 77143994 (ensimmäisiä kirjoja vakoilusatelliiteista)
 UFOs Explained, 1974, Random House, hardback  Vintage Books paperback, 
 UFOs: The Public Deceived, 1983, Prometheus Books, 
 UFO Abductions: A Dangerous Game, 1989, Prometheus Books, 
 The Real Roswell Crashed-saucer Coverup, 1997, Prometheus Books, 
 Bringing UFOs Down to Earth, 1997, Prometheus Books,  (lastenkirja)

Artikkeleita:

 Plasma Theory May Explain Many UFOs, Aviation Week & Space Technology, August 22, 1966.
 A Field Guide to UFOs, Astronomy, September 1997, s. 30-35.
 N-Rays and UFOs: Are They Related;,  Skeptical Inquirer, 2(1)57-61
 NASA, the White House, and UFOs, Skeptical Inquirer, 2(2)72-81
 UFOs, the CIA, and the New York Times, Skeptical Inquirer, 4(3)2-5
 UFO Federation Falls on Hard Times, Skeptical Inquirer, 9(4)314-316
 The "Top-Secret UFO Papers" NSA Won't Release, Skeptical Inquirer, vol. 10, painettu uudelleen The UFO Invasionissa
 Crash of the Crashed Saucer Claim, Skeptical Inquirer, vol. 10, painettu uudelleen The UFO Invasionissa
 A Hoax UFO Document, Skeptical Inquirer, l0(3) 238-239.
 The Condon UFO Study, Skeptical Inquirer, l0(4) 328-341, painettu uudelleen The UFO Invasionissa
 FAA Data Sheds New Light on JAL Pilot's Report, Skeptical Inquirer, vol 11, painettu uudelleen The UFO Invasionissa
 The MJ-12 Crashed Saucer Documents, Skeptical Inquirer, vol. 12, painettu uudelleen The UFO Invasionissa
 The MJ-12 Papers "Authenticated"?, Skeptical Inquirer, vol. 13, painettu uudelleen The UFO Invasionissa
 New Evidence of MJ-12 Hoax, Skeptical Inquirer, 14(2)135-140, painettu uudelleen The UFO Invasionissa
 Additional Comments about the "Unusual Personal Experiences Survey", Skeptical Inquirer, vol. 17, painettu uudelleen The UFO Invasionissa
 Time Challenges John Mack's UFO Abduction Efforts, Skeptical Inquirer, vol. 12, uudelleenpainettu The UFO Invasionissa
 The GAO Roswell Report and Congressman Schiff, Skeptical Inquirer, vol. 18, painettu uudelleen The UFO Invasionissa
 That's Entertainment! TV's UFO Coverup, Skeptical Inquirer, vol 20, painettu uudelleen The UFO Invasion''issa Kendrick Frazier (toim.), Barry Karr ja Joe Nickell: The UFO Invasion, Prometheus Books, .

Lähteet


Viitteet

Aiheesta muualla 
Washington Postin artikkeli Klassin kuolemasta
 Artikkeli vuodelta 1981 Fate-lehdestä, joka tarkastelee Klassin ajatuksia kriittisesti 
 Julkaisukokoelma, American Philosophical Society
 Muistokirjoitus, CSICOP 
 Saucer Smear , aikakauslehti johon Klass kirjoitti usein
 Tampa Bayn UFO-skeptikkojen uutiskirje
 Skeptical Inquirerin artikkelihakemisto aiheittain 

Luokka:Ufoskeptikot
Luokka:Vuonna 1919 syntyneet
Luokka:Vuonna 2005 kuolleet